open-index/open-wikipedia-markdown huggingface dataset:
Juristas (reikšmės)

Žodis **juristas** (iš  'teisės', iš *ius* 'teisė') gali reikšti:

* juristas – teisininkas, teisės žinovas;
* diplomuotas juristas – diplomuotas teisininkas, kvalifikacinis teisės laipsnis (TSRS, posovietinėse valstybėse kaip Ukraina, Rusija ir kt.);
* juristas – organizacijos teisininkas;
* juristas – Senovės Romoje įstatymų (*leges*) žinovas, teisės specialistas;
* Juristas – žurnalas;
* juristas – juristinės teisės sampratos šalininkas.
Statybos teisė

**Statybos teisė**, **statybų teisė** – visuma teisės normų, reguliuojančių statybas ir su jomis susijusius visuomeninius santykius; savarankiška teisės šaka. Pošakiai – viešoji ir privatinė statybos teisė.

Statybos teisė apima tiek viešosios, tiek ir privatinės (civilinės) teisės normas; tiek valstybės, tiek ir privačių, viešųjų organizacijų priimtas imperatyvines ar dispozityvines taisykles statybos srityje. Privatinėje teisėje – civilinių santykių reguliavimas (rangos teisė, užstatymo teisė), viešojoje – administracinės normos (priešgaisrinė sauga ir kt.).

Specialaus statybos teisės akto rūšis Lietuvos teisėje – statybos techninis reglamentas.

## Literatūra
* Sigitas Mitkus. Statybos teisės terminų žinynas. – Vilnius, Eugrimas, 2006. – 125 p. – ISBN 9955-682-52-3
* Statybos teisė. Norminių teisės aktų rinkinys su CD. Sigitas Mitkus. ISBN 978-9955-682-72-1. 2007, 703 psl.
* Mitkus S. Statybos teisės terminų žinynas. Eugrimas, 2006.
Medijų teisė

**Medijų teisė** - visuma teisės normų, reguliuojančių medijas ir su jų naudojimu susijusius visuomeninius santykius; santykinai savarankiška teisės šaka, sritis.

Medijų teisė apima tiek viešosios, tiek ir civilinės teisės normas; tiek valstybės, tiek ir privačių, viešųjų organizacijų priimtas imperatyvines ar dispozityvines taisykles informacijos perdavimo priemonių srityje.

## Sritys
Medijų teisės sritys:
* žiniasklaidos teisė - medijomis perduodamos informacijos teisinis reguliavimas
* elektroninių ryšių teisė - technologinių reikalavimų teisinės nuostatos
** telekomunikacijų teisė
** informacinių technologijų teisė (interneto teisė).
Žiniasklaidos teisė

**Žiniasklaidos teisė** - visuma teisės normų, reguliuojančių žiniasklaidos ir su ja susijusius visuomeninius santykius; savarankiška teisės šaka.

Žiniasklaidos teisė apima iš esmės viešosios teisės normas; iš dalies - ir civilinės teisės normas. Apima tiek valstybės, tiek ir privačių, viešųjų žiniasklaidos organizacijų priimtas imperatyvines ar dispozityvines taisykles.

## Dalykas
Reguliavimo dalykas - žiniasklaidos laisvė, informacijos laisvė, žiniasklaidos priemonių teisiniai pagrindai. Taip pat atskirų masinės informacijos priemonių teisė (radijo teisė, televizijos teisė ir t. t.). Viena naujausių sričių - elektroninių medijų teisė.

Skirtingai nei technologijų teisė žiniasklaida reguliuoja tik medijų perduodamą turinį, informaciją; techninius dalykus reguliuoja elektroninių ryšių teisė (pvz., telekomunikacijų teisė).
## Radijo teisė
**Radijo teisė** - žiniasklaidos teisės pošakis; visuma teisės normų, reguliuojančių informacijos perdavimą radijumi kaip žiniasklaidos priemone bei su tuo susijusius visuomeninius santykius.

Radijo teisės klausimai - radijo (transliavimo ir kt.) teisės, elektroninis radijas, regioninis radijas, radijo apmokestinimas ir galimi mokesčiai, radijo subsidijavimas, valstybės parama, ES radijo teisė.
Statybos techninis reglamentas

**Statybos techninis reglamentas** - specialaus statybos teisės akto rūšis Lietuvos teisėje. Statybos techninis reglamentas yra organizacinis tvarkomasis teisės aktas, nustatantis specifinius statybų reikalavimus. Pvz., gyvenamųjų ir negyvenamųjų pastatų ir kitų statinių, išskyrus energetikos objektus, taip pat statinius, kurių naudojimo priežiūrą vykdo Susisiekimo ministerija, technin s priežiūros reikalavimus, kvalifikacinius reikalavimus statinių techniniams prižiūrėtojams, šių statinių techninės priežiūros dokumentų formas bei jų pildymo ir saugojimo tvarką.

## Literatūra
* Sigitas Mitkus. Statybos teisės terminų žinynas. - Vilnius, Eugrimas, 2006. - 125 p. - ISBN 9955-682-52-3
Tarptautinis sporto arbitražo teismas

**Tarptautinis sporto arbitražo teismas** (, *Court Of Arbitration For Sport*, ) – aukščiausios ir galutinės instancijos teisminė institucija sporto srityje. Jurisdikcija ir kompetencija apima sporto organizacijų sprendimų teisėtumą, Nacionalinių olimpinių komitetų ginčus sporto teisėje. Teismo būstinė Lozanoje (Šveicarija).

## Istorija, sudėtis

Tarptautinis Sporto Arbitražo Teismas įsteigtas 1984 m. Tarptautinio olimpinio komiteto (IOC) iniciatyva kaip nepriklausoma institucija. Nuo 1994 m. Tarptautinis sporto arbitražo teismas yra pavaldus Tarptautinei sporto arbitražo tarybai (*International Council of Arbitration for Sport*, ICAS). Sudėtis – per 150 teisėjų iš 55 valstybių (2004 m.). Teismo pirmininkas – senegalietis Kéba Mbaye.

## Nuorodos
* Oficialus Tarptautinio sporto arbitražo teismo tinklalapis
Agrarinė teisė

**Agrarinė teisė** (, iš *ager* - laukas) – visuma teisės normų, reguliuojančių žemės (pvz., naudojimo, įgijimo), žemės ūko ir su jais susijusius visuomeninius santykius (agrarinius teisinius santykius). Agrarinė teisė yra savarankiška teisės šaka.

Agrarinė teisė gali būti skirstoma į teisės pošakius pagal reguliavimo lygmenį - nacionalinė, tarptautinė, viršnacionalinė (ES, pvz., Tarybos reglamentas Nr. 79/65/EEB, sukuriantis žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje) teisė. Taip pat pagal reguliavimo dalyką (žemės teisė, ūkinė teisė) arba pagal reguliavimo metodą (viešoji ir privatinė teisė). Tiek žemės, tiek ir ūkinė agrarinė teisė gali būti viešoji arba privatinė teisė.

## Viešoji ir privatinė agrarinė teisė

Agrarinė teisė apima tiek viešosios, tiek ir privatinės teisės normas.
* Viešoji agrarinė teisė:
** administracinė - leidimai, viešojo administravimo nuostatos dėl žemės naudojimo, žemės ūkio veiklos
** aplinkosauginė agrarinė teisė - ekologiniai reikalavimai, aplinkosauginiai santykiai, kylantys dėl žemės valdymo, naudojimo, taip pat dėl žemės ūkio veiklos
* privatinė agrarinė teisė - privatinių santykių reguliavimas agrarinėje srityje (civilinė agrarinė teisė, agrarinė darbo teisė, pvz., žemės ūkyje susiklostančių darbo santykių normos).

Agrarinės teisės šakos pagal reguliavimo dalyką:
: žemės teisė - žemės įgijimo, naudojimo, teisinio režimo (žemės paskirties, pvz., miško žemė) reguliavimas. Ji apima administracines (pvz., dėl žemės paskirties), civilines (žemės sandoriai, žemės ginčai) normas. Teisiniai institutai:
* žemės nuosavybė, servitutai, žemės sandoriai,
* žemės naudojimas, valstybinis valdymas ir tvarkymas,
* žemės apsauga, teisinė atsakomybė ir žemės ginčų nagrinėjimas
: Ūkinė agararinė teisė.

## Ūkinė agrarinė teisė
Ūkinė agararinė teisė, žemės ūkio teisė - agrarinės ir ūkinės teisės pošakis; visuma teisės normų, reguliuojančių žemės ūkį, žemės ūkio visuomeninius santykius.

Ūkinės agrarinės teisės pošakiai, institutai (poinstitučiai):
* agrarinė įmonių teisė - reguliuoja specialiąsias taisykles dėl žemės ūkio įmonių veiklos, įtvirtina įmonės formas (žemės ūkio bendrovė, kooperatinė bendrovė ar pan.)
* agrarinė darbo teisė - žemės ūkyje susiklostančių darbo santykių normos
* žemės ūkio mokesčių teisė - žemės ūkinės veiklos apmokestinimas
* aplinkosauginė žemės ūkio teisė - ekologiniai reikalavimai, aplinkosauginiai santykiai, naudojant žemę ūkinei veiklai
* administracinė žemės ūkio teisė - leidimai, viešojo administravimo nuostatos dėl žemės ūkio veiklos.

## Literatūra
* Tarybinė žemės teisė: Vadovėlis. - Vilnius, 1982.
* Žemės teisė. Eduardas Monkevičius. - Vilnius, 2000.
* Žemės teisė: monografija. Eduardas Monkevičius. - Vilnius, 2006, 318 psl., Justitia. ISBN 9955-616-14-8
*
Juriskonsultas

**Juriskonsultas**, *juristkonsultas* ( 'teisės' + *consultatio* 'konsultacija') - įmonės teisininkas, juristas. Juriskonsultas padeda spręsti teisinius bei su jais susijusius kitus įmonės veiklos klausimus, atstovauja įmonei išoriniuose santykiuose, dalyvauja derybose.

## Lietuva
Lietuvoje juriskonsultų veikla įstatymais nereglamentuojama. Nėra išsilavinimo arba kvalifikacijos cenzo.

Lietuvos juriskonsultai yra susivieniję į profesinę asociaciją (Lietuvos juriskonsultų asociacija), kuri buvo įsteigta 1991 m., jungia apie 200 narių. Asociacijos koordinacinės grupės veikia Kaune, Panevėžyje, Alytuje. Prie asociacijos veikia konsultaciniai biurai..

## Šaltiniai
Atsilyginimas

**Atsilyginimas**:

* adekvatus mokėjimas materialinėmis vertybėmis. Civilinėje apyvartoje atsilyginama už atliktas arba už ateityje atliksimas paslaugas (atlygintinis sandoris). Mokėjimo priemonės gali būti įvairios; labiausiai paplitusi priemonė - pinigai. Pagal teisėtumą gali būti teisėtas arba neteisėtas. Neteisėto atsilyginimo pavyzdžiai - kyšis, korupcija; saviteismis;
* atlyginimas, užmokestis;
* atpildas.
Centrinis aimakas

**Centrinis aimakas** () – vienas iš 21 Mongolijos aimako. Yra Mongolijos centre, supa šalies sostinę – Ulan Batorą.

## Geografija

Vakarinę dalį supa Chentėjaus kalnai.

## Gyventojai

Daugiausiai čia gyvena chalkų-mongolų. Dar gyvena šiek tiek kazachų ir buriatų.

## Administracinis suskirstymas

Aimakas padalintas į 27 sumus:
 
* Altanbulagas
* Argalantas
* Archustas
* Batsiumberas
* Bajanas
* Bajan Enžiulas
* Bajančandmanis
* Bajandelgeras
* Bajanžargalanas
* Bajanchangajus
* Bajancaganas
* Bajancogtas
* Bornuras
* Biurenas
* Delgekchanas
* Erdenė
* Erdenesantas
* Žargalantas
* Liunas
* Mengenmoritas
* Enderširetas
* Sergelenas
* Siumberas
* Celas
* Ugtalas
* Zamaras
* Zunmodas
 
## Galerija

Mongolian countryside (2540213983).jpg|Aimako kraštovaizdis
Jargalant, Töv.jpg|Žargalanto sumas
Manzushir Monastery.jpg|Mandžušri vienuolynas
Terelj Village.JPG|Terelžas
Arkhust, Mongolia - panoramio (6).jpg|Paminklas Čingischanui Archusto sume
Aktyvioji optika

**Aktyvioji optika** – teleskopo veidrodžio optimalios formos kontrolės ir palaikymo sistema, kuri veikia deformuodama teleskopo pagrindinį (didįjį) veidrodį tam, kad gautume geriausią galimą vaizdą. Ši technologija išvystyta ir plačiai naudojama visuose po 1980 metų statomuose didžiuosiuose pasaulio teleskopuose. Ji skira kompensuoti veidrodžio ir teleskopo deformacijoms dėl svorio, šilumos ir vėjo poveikio. Be aktyvios optikos nebūtų įmanoma pagaminti didesnio nei aštuonių metrų skersmens teleskopo.

Aktyvioji optika taiso maždaug sekundžių trukmės (maždaug tokios eilės yra reakcija į iškraipymus) vaizdų deformacijas. Nereikia jos painioti su kita technologija, adaptyviąja optika, kuri taiso atmosferos sukeliamas vaizdų deformacijas ir turi reaguoti per daug trumpesnį laiką (~0.01 sekundės eilės). Tokiu dažniu didelio pagrindinio veidrodžio formą keisti yra sunku, todėl adaptyvioji optika paprastai veikia antrinį (o kartais papildomą koreguojantį) veidrodį.

## Šaltiniai
Ligat ha'Al

**Izraelio superlyga** (, *Ligat ha'Al*) – pagrindinės Izraelio futbolo klubų varžybos. Čempionatą organizuoja Izraelio futbolo asociacija, čempionas iškovoja teisę atstovauti Izraelį UEFA čempionų lygos varžybose. Lygoje dėl čempiono vardo kovoja 14 šalies komandų.

## Istorija

Iki Izraelio valstybės sukūrimo 1948 m. žydų klubai žaisdavo Palestinos pirmenybėse, kurios su pertraukomis buvo rengiamos nuo 1931 m. 1966–1968 m. buvo nuspręsta vykdyti sezoną per dvejus metus (siekiant sumažinti korupciją ir neramumus stadionuose), bet vėliau tokios praktikos atsisakyta kaip nepasiteisinusios. 1999 m. įkurta lyga dabartiniame formate.

Pagal rėmėjus lyga vadinosi:
* 1999–2002 m. Ligat Pelephone
* 2005–2010 m. Ligat Toto
* 2010–2016 m. Ligat Winner
* 2018–2019 m. Ligat Japanika
* 2019–2022 m. Ligat Habursa Leniyarot Erech
* 2022–2024 m. Ligat One Zero
* nuo 2024 m. Ligat Toto Winner


IPL new logo.png|Emblema 2010–2016 m.
Israeli_Premier_League.png|Emblema


## Titulai

Per 1932–2025 m. Izraelio čempionais yra tapę 15 klubų, tarp jų sėkmingiausias – Tel Avivo „Maccabi“ (26 titulai).

|-
| Maccabi Tel Aviv FC ||  || 1935–36, 1937, 1939, 1941–42, 1946–47, 1949–50, 1951–52, 1953–54, 1955–56, 1957–58, 1966–68, 1969–70, 1971–72, 1976–77, 1978–79, 1991–92, 1994–95, 1995–96, 2002–03, 2012–13, 2013–14, 2014–15, 2018–19, 2019–20, 2023–24, 2024–25
|-
| Maccabi Haifa ||  || 1983–84, 1984–85, 1988–89, 1990–91, 1993–94, 2000–01, 2001–02, 2003–04, 2004–05, 2005–06, 2008–09, 2010–11, 2020–21, 2021–22, 2022–23
|-
| Hapoel Tel Aviv ||  || 1933–34, 1940, 1943–44, 1956–57, 1965–66, 1968–69, 1980–81, 1985–86, 1987–88, 1999–2000, 2009–10
|-
| Hapoel Petah Tikva || 6 || 1954–55, 1958–59, 1959–60, 1960–61, 1961–62, 1962–63
|-
| Beitar Jerusalem || 6 || 1986–87, 1992–93, 1996–97, 1997–98, 2006–07, 2007–08
|-
| Maccabi Netanya || 5 || 1970–71, 1973–74, 1977–78, 1979–80, 1982–83
|-
| Hapoel Beer Sheva || 5 || 1974–75, 1975–76, 2015–16, 2016–17, 2017–18
|-
| Hakoah Ramat Gan || 2 || 1964–65, 1972–73
|-
| Bnei Yehuda Tel Aviv || 1 || 1989–90
|-
| Beitar Tel Aviv || 1 || 1944–45
|-
| Hapoel Ramat Gan || 1 || 1963–64
|-
| Hapoel Haifa || 1 || 1998–99
|-
| Ironi Kiryat Shmona || 1 || 2011–12
|-
| British Police Jerusalem || 1 || 1931–32
|-
| Hapoel Kfar Saba || 1 || 1981–82
|}

## Nuorodos
* Federacijos svetainė 
* Rsssf.org
** Israel - List of Champions
** Israel - List of Final Tables
* Mestre fra Israel (Foot.dk)
Beitar Jerusalem FC

**Jeruzalės „Beitar“** – Izraelio futbolo klubas iš Jeruzalės.

## Istorija
Klubas įkurtas 1936 m. Daugkartinis šalies čempionas ir futbolo taurės laimėtojas.

## Pasiekimai

## Sezonai
; Pastarųjų metų sezonai

|}

## Emblema

Vaizdas:FCBJ.jpg|Senesnis logotipas
Vaizdas:Beitar_Jerusalem_FC_logo.png|Dabartinis logotipas


## Apranga
; Sportinės aprangos pokyčiai
* Namuose žaidžia geltona juoda apranga. 

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Ajetas

**Ajetas** (gruz. *აიეტი*, ) graikų mitologijoje – Kolchidės karalius, Helijo ir Perseidės (dar vadinama Perse) sūnus, Pasifajės, Kirkės ir Persio brolis, Medėjos, Chalkiopės ir Apsirtos tėvas. Jis svarbus argonautų mito veikėjas.

Jo valdymo metu Friksas atgabeno Auksinę vilną į Ają. Ajetas ištekino savo dukrą Chaliopę už Frikso (Atamanto ir Nefelės sūnus), kuris atvyko ant auksavilnio avino. Šį aviną Friksas paaukojo, o vilną pakabino ant medžio girioje, kur vilną saugojo drakonas.

Vėliau atvyko Jasonas su argonautais Aukso vilnos pas Ajetą. Ajetas pažadėjo Aukso vilną, jei jis įvykdys tam tikras užduotis. Jasonui reikėjo pakinkyti jaučius, kurie iš nasrų skleidė ugnį, ir jais išarti lauką, kurį užsėti drakono dantimis. Iš drakono dantų staiga išaugo karių armija. Tačiau Jasonas greitai sugalvojo išeitį, jis metė luitą į karių sangrūdą. Kariai, negalėdami nustatyti kas metė luitą, puolė vienas kitą ir susinaikino. Galiausiai Ajetas liepė Jasonui kautis su niekada nemiegančiu drakonu. Nors Jasonas atliko Ajeto užduotis, Ajetas sumanė išžudyti argonautus ir sudeginti jų laivą Argą. Tačiau argonautams padėjo Ajeto duktė burtininkė Medėja, kuri vėliau su argonautais pabėgo.

Ajetas puolė persekioti bėglius, todėl Medėja nužudė jaunesnįjį brolį Apsirtą. Medėja žinojo, kad Ajetas nutrauks persekiojimą, kadangi jam reiks surinkti sūnaus kūno dalis ir jį palaidoti. (Kitame variante Apsirtas nebėgo kartu su Medėja, o vadovavo kolchidiečiams, kurie vijosi bėglius. Medėja įviliojo savo brolį į spąstus ir Jasonas jį nužudė.)

Išvykus argonautams su Aukso vilna, Ajeto sūnus Persis užgrobė sostą, tačiau sugrįžusi Medėja sugrąžino tėvui valdžią.

## Literatūra
* Apolonijus Rodietis. Argonautika. Iš sen.graikų kalbos vertė Audronė Kudulytė-Kairienė. Vilnius, Mintis, 2012.

## Šaltiniai
Skriogžlė

**Skriogžlė** – upelis Ignalinos rajone, Linkmenų seniūnijoje. Jungia Baluošykščio ir Sravinaičio ežerus, seklus.

Upėvardis siejamas su žodžiais *kriokšti, krioguoti, kriokti*.

## Šaltiniai
Sporto teisė

**Sporto teisė** - visuma teisės normų, reguliuojančių sporto ir su juo susijusius visuomeninius santykius; savarankiška teisės šaka.

Sporti teisė apima tiek viešosios, tiek ir civilinės teisės normas; tiek valstybės, tiek ir privačių, viešųjų organizacijų priimtas imperatyvines ar dispozityvines taisykles sporto srityje.

Tarptautiniu lygmeniu veikia Tarptautinis Sporto Arbitražo Teismas (*Court Of Arbitration For Sport*). Nacionaliniu - atskirų sporto federacijų (sporto) arbitražo teismai (pvz., Lietuvos kartingo federacijos arbitražo teismas).

## Institutai
Sporto ūkio teisė ir jos institutai, poinstitučiai:
* sporto organizacijų teisė - reguliuoja specialiąsias taisykles dėl sporto organizacijų (federacijų, sporto klubų) veiklos, įtvirtina organizacijos formas (sporto federacija, sporto asociacija ar pan.); sporto organizacijų priimtų vidaus taisyklių visuma
* privatinė sporto teisė - specifinės normos dėl sportininkų veiklos, darbo santykių
* administracinė sporto teisė - imperatyvinės nuostatos dėl sportinės veiklos, leidimų reguliavimas ir kt.
* tarptautinė sporto teisė - tarptautinės sutartys ir kiti tarptautinės teisės aktai sporto srityje.

## Literatūra
* Dirk Monheim: *Sportlerrechte und Sportgerichte im Lichte des Rechtsstaatsprinzips – auf dem Weg zu einem Bundessportgericht*. Herbert Utz Verlag, München 2006, ISBN 3-8316-0654-4
* Bibliography on Sports Law  (Peace Palace Library)

## Nuorodos

* Sporto teisės portalas
Avos žemė (Tokušima)

**Ava** (), dar žinoma kaip **Ašiū** () – senoji Japonijos žemė, kurios vietoje dabar yra Tokušimos prefektūra.

## Geografija
Ava yra rytinėje Šikoku salos dalyje. Jos rytinius krantus skalauja Kijo sąsiauris ir Ramusis vandenynas, ties Naruto sąsiauriu ribojasi su Avadžio žeme. Šiaurėje Ava ribojasi su Sanukio, pietuose – su Tosos, o vakaruose – su Ijo žemėmis.

Didžioji provincijos dalis yra kalnuota ir retai gyvenama. Iš vakarų į rytus žemę dalijanti vandeninga Jošino upė suformuoja derlingą ir tankiai gyvenamą slėnį, kuris yra ištęsto trikampio formos. Čia nuo senovės buvo vienas iš Japonijos žemdirbystės židinių, koncentruojasi buvo didžiausi Avos žemės miestai.

## Istorija
Derlingame Jošino upės slėnyje nuo seno buvo auginamos žemės ūkio kultūros. Viena iš jų, italinė šerytė () greičiausiai davė pavadinimą visai žemei. Kaip administracinis vienetas žemė suformuota VII a., 713 m. jai suteiktas dabartinis pavadinimas.

Kamakuros laikotarpiu Avoje dominavo Sasakių ir Ogasavarų giminės, vėliau čia įsigalėjo Hosokavų klanas. XVI a. iš Mijošio gyvenvietės kilęs Mijošių klanas įsigalėjo ne tik Avoje, bet ir didelėje dalyje Kansai regiono. Tačiau prasidėjus Mijošių giminės vidinėms rietenoms, iš Tosos žemės kilęs Čiosokabė Motočika nukariavo Avą ir 1585 m. trumpam suvienijo visas Šikoku salos žemes. Tuo metu į Šikoku įsiveržę Hašibos Hidejošio pajėgos privertė Čiosokabes atsitraukti, o Ava buvo atiduota valdyti Hačicukų giminei. Jie įtvirtino Tokušimos pilį, iš kurios valdė visą Tokušimos domeną. Tai buvo 17-as pagal turtingumą domenas Japonijoje.

XIX a. viduryje Avos žemėje buvo 584 kaimai, grupuojami į 10 valsčių. 1871 m. domenas panaikintas, ir jo vietoje įkurta Tokušimos prefektūra.

## Išnašos
Sanukio žemė

**Sanukis** () – senoji Japonijos žemė, kurios vietoje dabar yra Kagavos prefektūra. Viena iš keturių tradicinių žemių Šikoku saloje.

## Geografija
Sanukio žemė užima šiaurės rytinį Šikoku salos kampą. Šiaurėje regioną skalauja Seto jūra, kurioje yra nedidelės salelės (Megidžima, Ogidžima ir Šivaku salynas). Didelės salos šiauriau, tokios kaip Naošima ir Šiodošima, ilgą laiką buvo administruojamos iš Bidzeno žemės, ir tik nuo Edo laikotarpio priskirtos Sanuki provincijai. Ties Naruto sąsiauriu rytuose ribojasi su Avadžio žeme. Pietuose ribojasi su Avos žeme, o pietvakariuose - su Ijo žeme.

Pietinė Sanukio teritorija yra kalnuota ir retai gyvenama, čia driekiasi Sanukio kalnų grandinė, atskirianti Sanukį nuo Avos. Šiaurinėje dalyje tarp kalnų įsiterpusios 3 didelės lygumos, kurių didžiausia (ir ryčiausia) yra Sanukio lyguma su Takamacu miestu.

## Istorija
Kodžikio senoviniuose tekstuose Sanukio teritorija buvo vadinama *Ijorihiko* (), bet alternatyviai naudotas ir Sanukio taponimas. Kaip administracinis vienetas Sanukis buvo įkurtas VII-ame amžiuje. Pagal administracinį suskirstymą, tai buvo Nankaido provincijos dalis. 

Manoma, kad senoji Sanukio sostinė turėjo būti netoli Sakaidės (tiksli vieta patvirtinta 2012 m.). Viduramžiais svarbiausiu tapo Takamacu miestas, kuris ir dabar yra Kagavos prefektūros sostinė. Pagrindinė žemės maldykla buvo Tamura maldykla, o šventykla - Sanuki Kokubundži.

VIII a. čia gimė žymus budistų vienuolis Kūkajus. Jo kelionės po provinciją susijusios su žymiomis budistinėmis šventyklomis, kurios ilgainiuo tapo piligriminio kelio dalimi. IX a. žemės gubernatoriumi buvo žymi asmenybė Sugavara Mičidzanė. Baigiantis Heiano laikotarpiui provincijoje įsitvirtino Heike klanas, bet garsiame Jašimos mūšyje jis pralaimėjo Minamotų klanui. Vėliau čia įsitvirtino Hosokavų giminė.

Sengoku laikotarpiu Sanukį valdė Mijošių klanas. Į Sanukio valdymą įsikišo ir Čiosokabių klanas, tačiau jiems pralaimėjus mūšį prieš Tojotomį Hidejošį, Sanukis atiteko pastarajam ir jo žmonėms. XVI a. pabaigoje šią žemę gavo generolas Ikoma Čikamasa, kuris pavertė Takamacu pilį savo pagrindine tvirtove.

Edo laikotarpiu Sanukio žemėje susiformavo 3 feodaliniai domenai (*han*). Takamacu domeną valdė Macudairos, Marugame ir Todocu domenus - Kiogoku giminė. XIX a. viduryje žemėje buvo priskaičiuojami 365 kaimai, kurie buvo grupuojami į 12 valsčių (*gun*). 1872 m. domenai buvo panaikinti, ir Sanukio žemė paversta Kagavos prefektūra.
Tel Avivo Maccabi

**Tel Avivo „Maccabi“** () - Izraelio sporto klubas, žymus įvairių sporto šakų klubais ir komandomis:
*Futbolo klubas;
*Krepšinio klubas.
Maccabi Tel Aviv FC

**Tel Avivo „Maccabi“** – Izraelio futbolo klubas iš Tel Avivo.

## Istorija
Klubas įkurtas 1906 m. 2024–2025 m. UEFA Europos lygos turnyre burtai suvedė su FK Panevėžys. 2024 m. rugpjūčio 6 d. LFF stadione (Vilnius) Izraelio atstovai nugalėjo panevėžiečius minimalia persvara 2-1. Šiose rungtynėse jau trečią susitikimo įvarčiu pasižymėjo Doras Perecas, o Doras Turgemanas po minėtojo Doro Pereco tikslaus perdavimo pelnė antrąjį įvartį ir Tel Avivo „Makabis“ pirmavo 2-0. „Panevėžio“ klubui atstovaujantis Sivert Gussiås sušvelnino rezultatą iki 1-2.

2024 m. rugpjūčio 15 d. atsakomosios rungtynės vyko Haladás Stadion (Sombathėjus), Vengrijoje. „Panevėžys“ patyrė sutriuškinimą rezultatu 0:3, o dviejų rungtynių serijoje pralaimėjo 1:5. Šiose rungtynėse po kampinio pasižymėjo Doras Perecas. Antrajame kėlinyje „Maccabi“ įvarčius pelnė Osher Davida ir Sagiv Yehezkel.

## Sudėtis
; Pagrindinės komandos sudėtis
: Atnaujinta: 

## Pasiekimai

* AFC Čempionų lygos laimėtojas (1969, 1971 m.)

## Sezonai
; Pastarųjų metų sezonai

|}

## Spalvinė gama

## Emblema

Vaizdas:FC_Maccabi_Tel-Aviv_logo.gif|Senesnis logotipas
Maccabi_Tel_Aviv_FC_logo.png|Dabartinis logotipas


## Apranga
* Namuose žaidžia geltona mėlyna apranga. 

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Avadžio žemė

**Avadžis** (淡路国; *Awaji no kuni* (anksčiau 淡道)), kartais dar vadinama **Tanshu** (淡州) – senoji Japonijos žemė, kurios vietoje dabar yra Hiogos prefektūros dalis.

Avadžis įkurtas VII-ame amžiuje kaip Nankaido srities dalis. Avadžio žemei priklausė dvi apskritys: Cunos no Kourio šiaurėje ir Mihara no Kourio pietuose.

Avadžio vyriausybė tikriausiai buvo Minamiavadžyje, bet tikslių duomenų nėra.

Avadžio žemė garsėjo politiniais tremtiniais. Čia po atsistatydinimo buvo ištremtas Imperatorius Džiuninas. Edo laikotarpiu, Avadžis buvo pavaldus Hačisukos klanui.
FC Rust'avi (2015)

**Rustavio futbolo klubas** arba **FC Rustavi**, o ankstesniais metais žinomas kaip **Rustavio „Metalurgist“** bei **Rustavio „Olimpi“** (Sapekhburto K'lubi Rustavi) – Gruzijos futbolo klubas iš Rustavio.

## Istorija
Klubas suformuotas 2006 m. sujungiant aukščiausios lygos FC Tbilisi ir antrosios lygos Tbilisio „Olimpi“ klubus. Tuyo metu jis vadintas **FC Olimpi Rustavi**.

Jau pirmą sezoną klubo komanda tapo Gruzijos čempionais.

2011 m. klubas pakeitė pavadinimą ir tapo **FC Metalurgist Rustavi**.

2015 m. klubas buvo pervadintas ir po re-brendingo tapo **FC Rustavi**.

## Emblema

Olimpi.jpg|„Olimpi“ emblema
FC Rustavi Metallurgist.png|„Metalurgist“ logotipas
FC Rustavi emblema.png|FC Rustavi logotipas


## Pasiekimai

::Šaltiniai: 

## Sezonai

|}

## Taip pat skaitykite
* FC Rust'avi

## Išnašos

## Nuorodos
* SOCCERWAY
Bnei Sakhnin FC

**Sachnino „Ihoud Bnei“** – Izraelio futbolo klubas iš Sachnino. Sėkmingiausias Izraelio arabų futbolo klubas.

## Istorija
1996 m. įkurtas Hapoel Bnei Sakhnin (susijungus su Maccabi Sakhnin komanda).

## Pasiekimai

## Sezonai
; Pastarųjų metų sezonai

|}

## Apranga
* Namuose žaidžia raudona apranga. 

## Lietuviai
* Robertas Poškus, puolėjas 2008 m.

## Išnašos

## Nuorodos
* [ Oficiali klubo svetainė] 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Bnei Yehuda Tel Aviv FC

**Tel Avivo „Bnei Yehuda“** – Izraelio futbolo klubas iš Tel Avivo.

## Istorija
Klubas įkurtas 1936 m. 2022–2023 m. sezone rungtyniavo Liga Leumit (II pakopa), o iš šešiolikos dalyvių liko aštuntoje vietoje.

## Apranga
* Namuose žaidžia oranžine apranga. 

## Pasiekimai

## Sezonai

|}

## Lietuviai
* Viačeslavas Sukristovas, saugas 1996–1997 m.
* Kęstutis Ivaškevičius, saugas 2010–2015 m.
* Emilijus Zubas, vartininkas 2016–2020 m.
* Nerijus Valskis, saugas 2017–2018 m.

## Išnašos

## Nuorodos
* 
* SOCCERWAY
* FLASHSCORE
* Transfermarkt
* Globalsportsarchive
Andrew Lloyd Webber

**Andrew Lloyd Webber** (**Lloyd-Webber**, g. 1948 m. kovo 22 d.) – seras, baronas, vienas žinomiausių šiuolaikinių kompozitorių, labiausiai žinomas muzika miuziklams.

Keli jo miuziklai tiek Brodvėjaus, tiek West End'o teatre būdavo rodomi daugiau nei dešimt metų. Andrew Lloyd Webber yra gavęs tris „Tony“ apdovanojimus, tris „Grammy“, „Oskarą“, tarptautinį „Emmy“ apdovanojimą, šešis „Olivier“ apdovanojimus, „Auksinį gaublį“ ir Kennedy Center Honors apdovanojimą.

Iš viso kompozitorius yra sukūręs trylika miuziklų, *[[requiem]]*, garso takelius dviem filmams, dainų ciklą, įvairių variacijų. Žinomiausi jo miuziklai yra „Katės“ (*Cats*), „Jėzus Kristus – superžvaigždė“ (*Jesus Christ Superstar*), „Operos vaiduoklis“ (*The Phantom of The Opera*) ir „Evita“. Kelios dainos įgyjo didelį populiarumą, buvo dažnai perdainuojamos ir įrašinėjamos įvairių atlikėjų bei tapdavo populiariais hitais atskirai nuo jų miuziklų. Tarp tokių – *The Phantom of the Opera* bei *The Music of the Night* iš „Operos vaiduoklio“, *I don't know how to love him* iš „Jėzus Kristus – superžvaigždė“, *Don't Cry for Me Argentina* iš „Evitos“ ir *Memory* iš „Kačių“.

Andrew Lloyd Webber įmonė „Really Useful Group“ šiuo metu yra viena didžiausių teatro įmonių Londone.
FC Ashdod

**MS Ašdodo** () – Izraelio futbolo klubas iš Ašdodo.

## Istorija
Klubas įkurtas 1999 m. kai Maccabi Ironi Ashdod susijungė su Hapoel Ashdod.

## Pasiekimai

## Sezonai
; Pastarųjų metų sezonai

|}

## Apranga

* 2021–2022 m. sezone žaidė Nike firmos apranga.
* Namuose žaidžia geltona raudona apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Rūra

**Rūra** (dar vadinama ***Zalve, Pazalve***) – upė Zarasų rajone, tekanti iš Duburio ežero iki Zalvio ežero. Priklauso Šventosios baseinui.

Kadaise šioje upėje buvo vandens malūnas, tačiau dabar iš jo telikę tik griuvėsiai.

Upėvardis kilo nuo slavizmo *rūra* („užpakalis, subinė“).

## Šaltiniai
Sphingobacteria

***Sphingobacteria*** – *Bacteroidetes* tipo bakterijų klasė.

Tai bakterijos, galinčios gaminti sfingolipidus.

## Klasifikacija
Į šią aplinkoje paplitusių bakterijų klasę įeina vienintelė eilė, kuriai priklauso penkios šeimos.
* Eilė. *[[Sphingobacteriales]]*
** Šeima. *[[Crenotrichaceae]]*
*** Gentis. *[[Crenothrix]]*
*** Gentis. *[[Chitinophaga]]*
*** Gentis. *[[Rhodothermus]]*
*** Gentis. *[[Toxothrix]]*
** Šeima. *[[Flammeovirgaceae]]*
*** Gentis. *[[Flammeovirga]]*
*** Gentis. *[[Flexithrix]]*
*** Gentis. *[[Persicobacter]]*
*** Gentis. *[[Thermonema]]*
** Šeima. *[[Flexibacteraceae]]*
*** Gentis. *[[Flexibacter]]*
**** Rūšis. *[[Flexibacter aggregans]]*
**** Rūšis. *[[Flexibacter columnaris]]*
**** Rūšis. *[[Flexibacter echinicida]]*
**** Rūšis. *[[Flexibacter elegans]]*
**** Rūšis. *[[Flexibacter filiformis]]*
**** Rūšis. *[[Flexibacter flexilis]]*
**** Rūšis. *[[Flexibacter japonensis]]*
**** Rūšis. *[[Flexibacter litoralis]]*
**** Rūšis. *[[Flexibacter polymorphus]]*
**** Rūšis. *[[Flexibacter roseolus]]*
**** Rūšis. *[[Flexibacter ruber]]*
**** Rūšis. *[[Flexibacter sancti]]*
**** Rūšis. *[[Flexibacter cf. sancti]]*
**** Rūšis. *[[Flexibacter tractuosus]]*
*** Gentis. *[[Cyclobacterium]]*
*** Gentis. *[[Cytophaga]]*
*** Gentis. *[[Dyadobacter]]*
*** Gentis. *[[Flectobacillus]]*
*** Gentis. *[[Hymenobacter]]*
*** Gentis. *[[Meniscus]]*
*** Gentis. *[[Microscilla]]*
*** Gentis. *[[Runella]]*
*** Gentis. *[[Spirosoma]]*
*** Gentis. *[[Sporocytophaga]]*
** Šeima. *[[Saprospiraceae]]*
*** Gentis. *[[Saprospira]]*
*** Gentis. *[[Haliscomenobacter]]*
*** Gentis. *[[Lewinella]]*
** Šeima. *[[Sphingobacteriaceae]]*
*** Gentis. *[[Sphingobacterium]]*
*** Gentis. *[[Pedobacter]]*

## Šaltiniai
Bieliūnai (Zarasai)

**Bieliūnai** – kaimas Zarasų rajono savivaldybėje, netoli Antazavės ir Avilių. Sudaro pora sodybų, esančių į vakarus nuo Duburio ežero, šalia vieškelio į Plisiškes. Į šiaurę nuo kaimo plyti Bieliūnų pelkė, teka Zalvės upelis.

## Gyventojai

## Šaltiniai
Joskutis

**Joskutis** – nenuotakus ežeras Ignalinos rajone, Linkmenų seniūnijoje, Aukštaitijos NP, 0,5 km į vakarus nuo Baluošo ežero, 1,5 km į šiaurės rytus nuo Ginučių. Ilgis 1,24 km (šiaurės vakarų-pietryčių kryptimi), plotis iki 0,53 km. Altitudė 147,5 m. Krantai daugiausia aukšti, apaugę mišku (Linkmenų miškas), šiaurės vakarinis krantas pelkėtas. Dugnas padengtas sapropeliu. Pietiniu pakraščiu siekia kelią . Ežeras priklauso Srovės upelio baseinui (Žeimenos upės baseinas). Į rytus įsikūręs Beržaragio kaimas.

Ežere organizuojama licencinė karpių žūklė.

Ežerėvardis *Joskùtis*, matyt, asmenvardinės kilmės (plg. pavardes *Jaskutis, Jaskys*).

## Šaltiniai
Marcus Brown

**Marcus James Brown** (g. 1974 m. balandžio 3 d. Vakarų Memfyje, Arkanzase) – amerikiečių krepšininkas, vienas rezultatyviausių Eurolygos žaidėjų.

## Karjera
Marcus Brownas savo karjerą pradėjo Murray valstybiniame universitete. 1996 m. NBA naujokų biržoje 46-uoju šaukimu pašauktas į Portlando „Trail Blazers“ komandą, pasirašė 1-erių metų sutartį 1996–1997 m. NBA sezonui. Debiutas NBA nebuvo sėkmingas: per visą sezoną jis sužaidė tik 21 rungtynes, aikštėje vidutiniškai praleisdavo po 8,8 min. ir pelnydavo po 3,9 taško. Po to M. Brownas persikėlė į Europą, rungtyniavo Prancūzijos Po Ortezo „Élan Béarnais“ komandoje. Vasarą grįžo į NBA, sudarė sutartį su Klivlando „Cavaliers“, tačiau vos po 6 rungtynių buvo atleistas. Prancūzijoje žaidė Limožo CSP komandoje, laimėjusioje Prancūzijos lygą ir taurę. M. Brownas buvo išrinktas geriausiu Prancūzijos lygos legionieriumi.

2000 m. vasarą Marcusas perėjo į Trevizo „Benetton“ komandą, bet jau kitą sezoną pradėjo žaisti su Stambulo „Efes Pilsen“ (Turkija), kurioje žaidė du metus. Joje pasižymėjo itin dideliu rezultatyvumu ir naudingumu. 2003 m. pakviestas į Maskvos CSKA, kur nors ir buvo vienas naudingiausių, tačiau (tuo metu turtingiausiam Europos klubui) du kartus iš eilės nepavyko laimėti Eurolygos, todėl pasibaigus 2004–2005 m. Eurolygos sezonui, M. Brownas buvo atleistas.

2005 m. vasarą pradėjo žaisti Malagos Malagos „Unicaja“, kur pradžioje pasižymėjo dideliu naudingumu, bet 2006–2007 m. Eurolygos sezono metu patyręs sunkią traumą, didžiąją dalį sezono buvo priverstas praleisti. Po to neatgavo savo sportinės formos, todėl Ispanijos klubas nutraukė sutartį. Pradėjo rungtyniauti su LKL čempionais Kauno „Žalgiriu“ (dėl sutarties tarpininkavo Marcuso „bendraklubis“ Arvydas Sabonis). 2008 m. spalio 20 d. M. Brownas abipusiu susitarimu buvo paskolintas Tel Avivo „Maccabi“ klubui,  tačiau 2009 m. liepos pabaigoje sugrįžo į Kauno „Žalgirį“. 2009 m. gruodžio pradžioje pratęsė sutartį su Kauno „Žalgiriu“ dar vieneriems metams – iki 2010–2011 m. sezono pabaigos.

Kauno „Žalgiriui“ 2010–2011 m. LKL sezono finalo serijos metu atleidus vyr. trenerį D. Maskoliūną, M. Brownas drauge su komandos kapitonu D. Šalenga perėmė komandos vairą, o gegužės 20 d. buvo paskirtas komandos vyr. treneriu.

2011 m. spalio 12 d. baigė profesionalaus krepšininko karjerą.

## Pasiekimai
* 1998, 2000 m. Prancūzijos krepšinio lygos čempionas
* 2000 m. Prancūzijos krepšinio taurės laimėtojas
* 2000 m. geriausias Prancūzijos krepšinio lygos legionierius
* 2000 m. R. Koračo taurės laimėtojas
* 2002 m. Turkijos krepšinio taurės laimėtojas
* 2003 m. Turkijos krepšinio lygos čempionas
* 2004, 2005 m. Rusijos krepšinio lygos čempionas
* 2005 m. Rusijos krepšinio taurės laimėtojas
* 2004, 2007 m. Eurolygos 3 vietos laimėtojas
* 2008, 2010, 2011 m. BBL čempionas
* 2008, 2011 m. Lietuvos krepšinio federacijos taurės laimėtojas
* 2008, 2011 m. Lietuvos krepšinio lygos čempionas

## Statistika

#### Eurolyga

#### NBA

## Išnašos

## Nuorodos
* Euroleague.net puslapis apie žaidėją
Vaidžiuškės

**Vaidžiuškės** (*Vaidziuškės, Mažeikos*) – kaimas Ignalinos rajono savivaldybėje, 1,5 km į rytus nuo Ginučių, Aukštaitijos NP. Per kaimą eina kelias . Iš šiaurės supa Baluošo, iš pietų – Baluošykščio ežerai. Aplink plyti Ažvinčių-Minčios giria.

## Etimologija
Pavadinimas siejamas su asmenvardžiais **Vaidžius, Vaidžiùlis, Vaidžiū́nas*.

## Istorija
XIX a. pab. buvo trys Vaidžiuškių užusieniai Švenčionių apskrities Linkmenų valsčiuje ir dvaro valdoje, Antalksnės apylinkėje. Tarpukariu priklausė Lietuvai (Utenos apskritis, Linkmenų valsčius).

Sovietmečiu priklausė Palūšės apylinkei.

## Gyventojai

## Šaltiniai
Mizandrija

**Mizandrija** ( 'neapykanta' + , kilm. *ἀνδρός, andros* 'vyras') – neapykanta, panieka arba panašus neigiamas nusistatymas vyrų atžvilgiu. Lyginant su mizoginijos sąvoka, šis terminas nėra plačiai vartojamas ir visuomenėje kartais tapatinamas su feminizmu, nors pastarojo pagrindinė kryptis neteigia priešiško nusistatymo prieš vyrus. Mizandrija būdinga radikalaus feminizmo atstovėms ir dažnai naudojama antifeministų kaip pretekstas kovoje prieš feminizmą.

Kai kurių autorių teigimu, skirtumas tarp mizoginijos ir mizandrijos tas, kad moterys, pripažindamos mizoginijos egzistavimą, taiko tai kaip feminizmo pateisinimą, tuo tarpu vyrai paprastai nelaiko savęs mizandrijos aukomis, nors jiems taikomi stereotipai taip pat laikomi nehumaniškais. Maskulinizmo šalininkas amerikiečių rašytojas *Warren Farrell* tai yra pakomentavęs taip: „Per paskutinįjį amžiaus ketvirtį, mes išreiškėme nusistatymą prieš kitas rases, pavadindami tai rasizmu; išreiškėme nusistatymą prieš moteris, pavadindami tai seksizmu. O nusistatymą prieš vyrus mes vadiname humoru.“

Amerikiečių autorė *Christina Hoff Sommers* yra pastebėjusi, kad greta prieš vyrus „kariaujančių“ radikalių feminisčių visuomenėje visada yra grupė moterų, nenusistačiusių priešiškai vyrų atžvilgiu, ir dėl to pastarosios automatiškai priskiriamos priešų (vyrų) stovyklai. Tokiu būdu mizandrija tampa ir mizoginija.

## Išnašos

## Nuorodos
* Straipsnis apie androfobiją
* Straipsnis apie mizandrijos termino vartojimą 
* Antimisandry svetainė 
* Mizoginija, mizandrija ir mizantropija
Hapoel Kfar Saba FC

**Kfar Sabos „Hapoel“** – Izraelio futbolo klubas iš Kfar Sabos.

## Istorija
Klubo ištakos siekia 1928 m. 2022–2023 m. sezone rungtyniavo Liga Leumit (II pakopa), o iš šešiolikos dalyvių liko septintoje vietoje.

## Apranga
* Namuose žaidžia žalia apranga. 

## Pasiekimai

## Sezonai

|}

## Lietuviai
* Darvydas Šernas, 2018 m.
* Domantas Šimkus, saugas, 2021 m.
* Egidijus Varnas, puolėjas, 2004–2005 m.
* Vaidotas Žutautas, treneris, 2018 m.

## Išnašos

## Nuorodos
* 
* facebook paskyra
* SOCCERWAY
* FLASHSCORE
* Transfermarkt
Šakarvai

**Šakarvai** – ežeras Ignalinos rajono pietvakariuose, už 2 km į pietvakarius nuo Palūšės, Aukštaitijos nacionaliniame parke. Ilgis šiaurės–pietų kryptimi 2,35 km, plotis iki 0,45 km. Altitudė 138,5 m. Giliausia vieta (40 m) yra ežero pietuose. Ežeras rininės kilmės. Krantai neaukšti, tik pietvakarinis krantas aukštas. Krantai apaugę siauru medžių ir krūmų ruožu. Aplinkui daugiausia plyti dirbami laukai, o rytinėje pakrantėje auga Šakarvų miškas. Šiaurėje sąsiauriu (60 m pločio protaka) jungiasi su Lūšių ežeru, pietuose (Šakarvos upeliu) – su Žeimenų ežeru.

Pietine pakrante eina kelias . Prie Šakarvų ežero yra Šakarvos, Drūtūnų kaimai. Veikia kaimo turizmo sodyba. Vakarinėje ir pietrytinėje pakrantėse yra įrengtos stovyklavietės.

Ežerėvardis *Šakarvaĩ* (arba *Šakarvà*), matyt, kilęs nuo žodžių *šakarnis* („šakotas“), *šaka* („kita kryptimi einanti upės, ežero dalis“).

## Šaltiniai
Arkliašūdis (Švenčionių r., Labanoro sen.)

**Arkliašūdis** arba **Ežeras** – nedidelis ežeras Švenčionių rajono šiaurės vakaruose, Labanoro girioje, 3,5 km į pietvakarius nuo Labanoro, 0,5 km į vakarus nuo Paminėlės kaimo. Ežeras nedidelis, apskritimo formos. Ilgis šiaurės – pietų kryptimi 0,1 km, plotis iki 0,06 km. Altitudė 151,8 m. Krantai žemi, pelkėti, apaugę mišku. Ežeras nenutekantis, priklauso Lakajos upės intako Peršokšnos baseinui.

## Nuorodos
* Ežero nuotrauka 
* Wikimapia žemėlapis
Aba

**Aba** gali reiškti:
* Aba – nimfa graikų mitologijoje;
* Aba – miestas Nigerijoje;
* Aba – miestas Kongo DR;
* Aba – miestas Kinijoje;
* Aba – upė Nigerijoje;
* ABBA – muzikos grupė.

Žmonės:
* Aba Samuelis – 1041–1044 m. Vengrijos karalius.
Jošino žemė

**Jošinas** (芳野監; *Yoshino gen*) – trumpai egzistavusi senoji Japonijos žemė, kurios vietoje dabar yra piečiausia Naros prefektūros dalis. Šiai žemei priklausė tik viena apskritis – Jošino apskritis.

Apie Jošiną žinoma labai mažai – net tiksliai nežinomi žemės įkūrimo metai – manoma, kad tai turėtų būti 716 m. Šiais metais buvo įkurta šalia buvusi Idzumio žemė, kuri, kartu su Jošinu, nuo visų kitų žemių skyrėsi pavadinimais *gen* (監), tuo tarpu visos kitos žemės buvo vadinamos *kuni* (国). Jošino žemė buvo panaikinta 738 m., prijungus ją prie Jamato žemės.
Aba (Nigerija)

**Aba** () – miestas Nigerijos pietuose, Abijos valstijoje, prie Abos upės ir Port Harkorto-Enugaus geležinkelio. Aliejaus, miltų, trikotažo pramonė, taip pat yra muilo fabrikas ir alaus darykla. Prekyba palmių riešutų branduoliais. Svarbus prekybinis centras.

## Istorija

1901 m. Aboje britai įkūrė karinį postą, 1915 m. nutiestas geležinkelis į Port Harkortą. 1967 m. Aba trumpą laiką buvo Biafros valstybės sostine.

## Šaltiniai
Ostinas

**Ostinas** (, 1838–1839 m. *Waterloo*) – JAV miestas prie Kolorado upės, Teksaso valstijos sostinė. Miestas įkurtas 1839 m. 790 390 gyv. (2010 m.). Veikia Teksaso Ostino universitetas (įkurtas 1883 m.), per 50 000 studentų (2009 m.).

Viena iš turistinių įžymybių – Kongreso alėjos tiltas, kuriame įsikūrusi 1,5 mln. šikšnosparnių kolonija.

## Demografija
Jamato žemė

**Jamatas** (大和; Yamato no Kuni) – senoji Japonijos žemė, kurios vietoje dabar yra Naros prefektūra. Dažnai vadinama **Didžiuoju Jamatu**, nes šioje žemėje ilgą laiką buvo įsikūręs imperatorius.

## Jamato pavadinimo reikšmė

*Jamato Damaši* arba Jamato Dvasia – tai nostalgiją išreiškiantys žodžiai, kuriais minimi paslaptingi Japonijos Auksinio amžiaus laikai, kai gyvenimas buvo paprastas, žmonės sunkiai dirbo, tačiau buvo nuoširdūs ir sąžiningi. Kofuno laikotarpis ir laikotarpio kultūra vakarų mokslininkų kartais vadinama Jamato laikotarpiu.

Okinavai kartais naudoja žodį „*Jamato*“ (jų kalboje, tai *Yamatu*), norėdami apibūdinti pagrindinę valstybės teritoriją.
Jamatas

Žodžio **Jamatas** (大和; *Yamato*) reikšmės:

## Japonijos istorija

* Jamato laikotarpis -laiko tarpas, kai Jamate buvo įsikūręs Japonijos Imperatorius;
* Jamato Takeru – legendinė Japonijos princesė.

## Japonijos geografija

* Jamato žemė, senoji Japonijos žemė, kurios vietoje dabar yra Naros prefektūra.;
* Jamatas (Kanagava) – miestas Kanagavos prefektūroje;
* Jamatas (Fukuoka) – miestelis Fukuokos prefektūroje;
* Jamatas (Fukušima) – miestelis Fukušimos prefektūroje;
* Jamatas (Saga) – miestelis Sagos prefektūroje;
* Jamatas (Kumamotas) – miestelis Kumamoto prefektūroje;
* Jamatas (Ibarakis) – kaimas Ibarakio prefektūroje;
* Jamatas (Jamanašis) – kaimas Jamanašio prefektūroje;
* Jamatas (Kagošima) – kaimas Kagošimos prefektūroje;
* Jamatas (Gifu) – buvęs miestelis Gifu prefektūroje, 2004 m. kovo 1 d. tapęs Gudžio miesto dalimi;
* Jamatas (Jamagučis) – Jamagučio prefektūroje buvęs miestelis, 2004 m. spalio 4 d. prijungtas prie Hikario;
* Jamatas (Nijigata) – Nijigatos prefektūroje buvęs miestelis, kuris 2004 m. lapkričio 1 d. kartu su Muika buvo sujungtas į Minamiuonumą;
* Iki 1970 m. spalio 31 d., kol miesteliui nebuvo suteiktas miesto statusas, taip buvo vadinamas Vako miestas;
* Iki 1970 m. spalio 1 d. Jamato kaimu buvo vadinamas Higašijamatas.

## JAV kolonijos

* Jamato kolonija (Kalifornija);
* Jamato kolonija (Florida);
* Jamato kolonija (Teksasas).

## Kita

* Yamato 1, pirmas veikiantis laivo prototipas su magnetohidrodinaminiu varikliu;
* Yamato Transport;
* Wadaiko Yamata – japonų muzikos grupė.

## Taip pat
Žodis *Yamato* paprastai rašomas „大和“, bet šie du hieroglifai taip pat gali būti perskaitomi „Daiwa“ arba „Taiwa“.

Tokiu atveju yra 3 gyvenvietės tokiu pavadinimu:
* Daiva (Hirošima), buvęs miestelis Hirošimos prefektūroje;
* Daiva (Šimanė), buvęs kaimas Šimanės prefektūroje;
* Taiva (Mijagis), miestelis Mijagio prefektūroje.
Abaza

**Abaza** () – miestas Rusijoje, Chakasijos pietuose, Taštypsko rajone, prie Abakano upės, 144 km į pietus nuo Abakano. Geležinkelis į Novokuznecką, plentas į Ak Dovuraką. Geležies rūdos gavyba.

## Istorija
Gyvenvietė išaugo 1856 m. pradėjus gavybą Abakano geležies rūdos telkinyje. Miesto pavadinimas kilo nuo abriavatūros *АБАканский ЗАвод* („Abakano gamykla“). Nuo 1966 m. Abaza turi miesto statusą.

## Šaltiniai
Abadanas

: *Apie miestą Turkmėnijoje žr. [[Abadanas (Turkmėnija)]]*.

**Abadanas** () – miestas Irano pietvakariuose, Chuzestano provincijoje (ostane), Irako pasienyje, jūrų uostas prie Šat al Arabo upės, 50 km nuo Persijos įlankos. Apskrities centras. 297 tūkst. gyventojų (1976 m.) ir 415,1 tūkst. gyventojų (2005 m.). Svarbus Irano naftos gavybos ir perdirbimo centras. Naftos chemijos pramonė. Naftos eksportas. Su naftos verslovėmis, Teheranu ir Isfahanu jungia naftotiekiai. Veikia naftos perdirbimo įmonė, oro uostas. Išgauna apie ~30 mln. t per metus.

## Istorija
Vietovardis kilęs iš  'gyvenvietė'.

Abadanas buvo Abasidų imperijos uostas. Dėl miesto ne kartą kilo konfliktai tarp valstybių.

Abadanas įkurtas VIII a. Dėl jo ilgą laiką varžėsi Persija ir Osmanų imperija. 1847 m. galutinai atiteko persams. XX a. pradžios atradus gausių naftos telkinių tapo naftos perdirbimo pramonės miestu ir uostu. XX a. pr. miestas labai suklestėjo čia atradus naftos telkinių.

Abadanas buvo visiškai sugriautas Irano-Irako karo metu (1980–1988 m.).

## Sportas
* Sanat Naft Abadan FC (futbolo klubas),
* „Takhti“ stadionas; talpa 8 tūkst. žiūrovų.

## Šaltiniai
Australijos klimatas

**Australijos klimatas** skirtingose šalies dalyse labai skiriasi, tačiau didžiajai Australijos daliai būdingos dykumos ir pusdykumės – 40 % teritorijos dengia smėlio kopos. Prie žemyno dykumėjimo galėjo prisidėti ir pirmieji žemyno gyventojai atvykę čia prieš 50 000 metų. Reguliarus augmenijos deginimas galėjo neleisti musonams pasiekti vidinių žemyno sričių.

Retkarčiais dalyje šalies kyla smėlio audros, pasitaiko tornadų. Aukščiausia temperatūra gali pasiekti 50 °C, žemiausia – nukristi žemiau nulio.

Australija dalinama į keletą klimato juostų. Šiaurinė Australijos dalis yra tropinio klimato juostoje su vidutine metine temperatūra siekiančia 26 °C. Dalis šios teritorijos dengiama tropikų drėgnųjų miškų, dalis yra pievos, dalis – dykuma. Australijos tropikus veikia pietryčių sausas pasatas ir drėgnas šiaurės vakarų musonas, dėl to sausasis ir drėgnasis sezonai yra gana reguliarūs.

Pietrytinė Australijos dalis priklauso vidutinio klimato juostai. Čia yra ir vidutiniškai derlingi dirvožemiai.

Likusi dalis yra sauso subtropinio klimato juostoje, kur vidutinė temperatūra yra 14–20 °C. Žemyno viduryje klimatas ryškiai kontinentinis.

## Krituliai

Kritulių kiekis labai skiriasi skirtingose žemyno dalyse ir priklausomai nuo metų laiko. Dažnos sausros greičiausiai sukeliamos El Niño. Vidutinis visos Australijos kritulių kiekis – 650 mm. Daugiausia kritulių iškrenta rytinėje dalyje – 1000 mm, kai kur iki 3500 mm per metus. Čia pakrančių kalnai sulaiko nuo vandenyno pasatų nešamus vandens garus; orui kylant per kalnus jis atvėsta ir iškrenta krituliai. Vakarinės dalies pakrantes veikia šaltoji vandenyno srovė. Nuo vėsesnio vandens oras patenka į įkaitintą sausumą ir jame esanti drėgmė neiškrenta. Tropinėje dalyje lyja žiemą arba rudenį, vasara visada sausa. Žemyno centrinėje dalyje nuolat sausa, per metus iškrenta ne daugiau 250 mm kritulių.

Švelnų, pakankamai drėgną ir šiltą klimatą turi tik Tasmanija. Žiemą iškrenta sniego, kuris ištisus metus išsilaiko Australijos Alpių viršūnėse.

## Nuorodos
Abakanas (reikšmės)

Žodis **Abakanas** () reiškia:
* Abakanas – Chakasijos Respublikos sostinė;
* Abakanas – Jenisėjaus intakas Chakasijoje;
* Abakano kalnagūbris;
* Abakanas – rusiškas automatas *AN-94 Abakan* (), kitaip dar *Nikonovo automatas*.
Australijos augmenija

**Australijos augmeniją** sudaro 20 000 induočių ir 14 000 ne induočių augalų rūšių, taip pat 250 000 grybų ir virš 3000 kerpių rūšių.

Australijoje yra 3 pagrindinės gamtinės zonos. Nuo pusiaujo į pietus eina:
# Drėgnieji atogražų miškai. Auga: eukaliptai, palmės, bambukai, figos smaugikės, medinis papartis, araukarijos.
# Savanos. Auga: aukštos žolės, eukaliptai, akacijos (500 rūšių), buteliniai medžiai, kazuarinos (užauga iki 30 m).
# Dykumos ir pusdykumės. Sudaro didžiąją dalį Australijos. Auga įvairios žolės, pavyzdžiui, spinifeksas. Paplitę krūmynai– eukaliptų, kazuarinų ir akacijų sažalynai. Yra ir efemerų – trumpos vegetacijos augalų.

Australijos floroje labai dažni yra endemikai – rūšys, gyvuojančios tik tam tikroje teritorijoje. Šios rūšys sudaro 85 proc. augalijos. Tai eukaliptai, sumedėję paparčiai ir kt. Į pietus endemikų daugėja.

Šiaurės ir šiaurės rytų Australijoje vyrauja drėgnas ir karštas klimatas, auga amžinai žaliuojantys atogrąžų miškai. Paplitę eukaliptai, palmės, bambukai, araukarijos, lianos, mediniai paparčiai.

Vidurinėje ir pietinėje Didžiojo vandenskyros kalnagūbrio dalyje ir Tasmanijos saloje auga eukaliptai, mediniai paparčiai ir bukai. Kai kurių rūčių eukaliptai savo dydžiu beveik prilygsta šiaurės Amerikos sekvojoms. Eukaliptai užauga iki 150 m, o kamieno storis siekia iki 9 m. Jų šaknys pasiekia net 30 m gylį ir lyg siurbliai siurbia vandenį, todėl ties eukaliptų miškais būna žemesnis gruntinių vandenų lygis ir kiti augalai negali augti. Eukaliptų mediena gera statybinė medžiaga. Iš viso yra apie 600 eukaliptų rūšių. Eukaliptai užauga iki 150 m., šaknys iki 30 m.

Einant į žemyno gilumą mažėja kritulių, miškai pamažu pereina į savaną. Tarp aukštų žolių auga pavieniai eukaliptai, kazaurinai, buteliniai medžiai, kaupiantys drėgmę kamienuose, mažai lapų turinčios akacijos, liūčių metu žydinčios geltonais žiedais. Iš viso yra apie 500 akacijų rūšių ir net 400 iš jų sutinkamos tik Australijoje. Daugumos medžių (akacijų, eukaliptų) lapai atsikišę statmenai į saulės pusę, tuo sumažinant garavimą. Dėl to tokių medžių miškai nesuteikia pavėsio.

Pusdykumėse paplitę krūmynai(*scrub*) – labai tankūs krūminių eukaliptų, kazaurinų ir akacijų sąžalynai. Šie krūmynai ilgą laiką labai trukdė Australijos vidinių regionų tyrinėjimams. Smėlynuose auga kietalapė ir dygi, iki 3 m siekianti žolė spinifeksas. Visiškai be gyvybės dykumų Australijoje nėra daug. Po gausių liūčių sužaliuoja Efemeriniai augalai – jie sudygsta, sužaliuoja ir subrandina sėklas labai greitai, o per sausras nunyksta. Žemyno šiauriniuose pakraščiuose veši kietalapiai augalai – daugiausia eukaliptai.

Miškai Australijoje užima tik 13 % visos teritorijos, o 58 % žemyno teritorijos tinka natūralioms ganykloms. Vietinių naudingųjų augalų nėra, iš įvežtųjų gerai dera javai, vaismedžiai, vynmedžiai.
Abajus (Kazachstanas)

**Abajus** () – miestas Kazachstane, Karagandos srityje, 30 km į pietvakarius nuo Karagandos. Rajono centras. Akmens anglies ir klinčių gavyba. Medienos apdirbimas.

Tautinė sudėtis: 54,0 % rusai, 21,4 % kazachai, 24,6 % kiti.

Abajus išaugo kaip pramoninis centras. Iki 1961 m. vadinosi **Čurubaj Nura** (*Шерубай-Нұра*). 1961 m. suteiktas miesto statusas, bei pavadintas čia gimusio rašytojo Abajaus Kunanbajevo garbei.

## Šaltiniai